b'\n_START_ARTICLE_\nZavarovana obmo\xc4\x8dja Namibije\n_START_PARAGRAPH_\nZavarovana obmo\xc4\x8dja v Namibiji vklju\xc4\x8dujejo narodne parke in naravne rezervate. Z deklaracijo o Narodnem parku Dorob iz leta 2010 je Namibija postala prva in edina dr\xc5\xbeava, ki ima vse svoje obale zavarovane z mre\xc5\xbeo narodnih parkov. Zavarovana obmo\xc4\x8dja so razdeljena na lovske (angle\xc5\xa1ko game reserve) in/ali naravne rezervate (angle\xc5\xa1ko nature reserve) kot posebno varstveno obmo\xc4\x8dje narave, obmo\xc4\x8dja divjine (angle\xc5\xa1ko wilderness area), naravne rezervate in razvojna obmo\xc4\x8dja. So pa tudi rekreacijski rezervati.  Narodne parke upravlja Namibijski rezervat divjih \xc5\xbeivali (Namibia Wildlife Resorts).  Ve\xc4\x8d kot 19\xc2\xa0% Namibije ali pribli\xc5\xbeno 130.000 km\xc2\xb2 povr\xc5\xa1ine je zavarovane. Ministrstvo za okolje in turizem zvi\xc5\xa1uje ceno omejene pravice lova na njegovih zavarovanih obmo\xc4\x8djih. Namibijski sklad za naravo (Namibia Nature Foundation) je nevladna organizacija, ustanovljena leta 1987 za zbiranje in upravljanje sredstev za varstvo \xc5\xbeivali in zavarovanih obmo\xc4\x8dij. Communal Wildlife Conservancies v Namibiji pomaga spodbujati trajnostno upravljanje naravnih virov tako, da imajo lokalne skupnosti pravico do upravljanja prosto\xc5\xbeive\xc4\x8dih \xc5\xbeivali in turizma.\n_START_SECTION_\nNaravni rezervat Brandberg\n_START_PARAGRAPH_\nNaravni rezervat Brandberg le\xc5\xbei v Damaralandu in ga obkro\xc5\xbea gorovje Brandberg z najvi\xc5\xa1jimi gorami v Namibiji, okrog 175 km severno do Swakopmunda. Rezervat je bil ustanovljen leta 1951. Skozi obmo\xc4\x8dje te\xc4\x8de reka Ugab.\n_START_SECTION_\nRezervat tjulnjev Cape Cross\n_START_PARAGRAPH_\nCape Cross je zavarovano obmo\xc4\x8dje in se imenuje Rezervat Cape Cross Seal. Rezervat je dom najve\xc4\x8dje kolonije kapskega morskega medveda, tudi kapskih ko\xc5\xbeuhastih tjulnjev (Arctocephalus pusillus) na svetu._NEWLINE_Cape Cross je eden od dveh glavnih krajev v Namibiji, kjer so lovili tjulnje delno zaradi prodaje ko\xc5\xbe in delno zaradi za\xc5\xa1\xc4\x8dite stale\xc5\xbea rib. Gospodarski u\xc4\x8dinek tjulnjev na ribolovne vire je sporen: \xc5\xa1tudija vlade je ugotovila, da kolonije tjulnjev porabijo ve\xc4\x8d rib, kot jih celotna ribi\xc5\xa1ka industrija lahko ulovi,  dru\xc5\xbeba za za\xc5\xa1\xc4\x8dito \xc5\xbeivali Seal Alert iz Ju\xc5\xbene Afrike pa ocenjuje, da pomeni manj kot 0,3\xc2\xa0% izgube za komercialni ribolov.\n_START_SECTION_\nLovski park Caprivi\n_START_PARAGRAPH_\nLovski park Caprivi je v Narodnem parku Bwabwata. Rezervat je velik 5715 km\xc2\xb2.  Je na severovzhodu dr\xc5\xbeave v pasu Caprivi. To je eno najvla\xc5\xbenej\xc5\xa1ih obmo\xc4\x8dij v dr\xc5\xbeavi, \xc5\xa1e posebej pozimi, od decembra do marca. Pokrajino sestavljajo predvsem mo\xc4\x8dvirja, poplavne ravnice, mokri\xc5\xa1\xc4\x8da in gozdovi listavcev, zlasti divjega bezga Burkea africana, sandalovine (Guibourtia coleosperma) in zambezijskega tika. Je biolo\xc5\xa1ko bogata z ve\xc4\x8d kot 450 \xc5\xbeivalskimi vrstami (slon, razli\xc4\x8dne antilope, kudu (Tragelaphus strepsiceros ali T. imberbis) in bivol) in ve\xc4\x8d kot 400 vrstami ptic. Sloni \xc5\xbeivijo zlasti v zahodnem delu pasu, kjer uspeva gosta me\xc5\xa1ana vegetacija in so sipine.\n_START_SECTION_\nLovski rezervat Daan Viljoen\n_START_PARAGRAPH_\nLovski rezervat Daan Viljoen je rezervat blizu Windhoeka na obmo\xc4\x8dju vi\xc5\xa1avja Khomas. Ve\xc4\x8d kot 200 vrst, ki so zna\xc4\x8dilne za namibijsko visokogorje, \xc5\xbeivi tukaj, med njimi gorska zebra, gnu, kudu, oriks, skokonoga gazela, impala, Achaetops pycnopygius, belorepi srakoper (Lanioturdus torquatus), Tockus monteiri, Bradfieldov hudournik (Apus bradfieldi), papiga Poicephalus rueppellii in sinica Melaniparus carpi. Leta 1990 so namibijske oblasti na tem obmo\xc4\x8dju naselile ve\xc4\x8d avtohtonih prebivalcev. V parku je veliko sprehajalnih poti, ki omogo\xc4\x8dajo turistom, da se sami sprehajajo po parku.\n_START_SECTION_\nZavarovano obmo\xc4\x8dje Ehirovipuka\n_START_PARAGRAPH_\nEhirovipuka je naravni rezervat v regiji Kunene. Ustanovljen je bil januarja 2001 in pokriva povr\xc5\xa1ino 1980 km\xc2\xb2. Rezervat sestavljajo predvsem polpu\xc5\xa1\xc4\x8dave in savanski gozdovi, skozi obmo\xc4\x8dje te\xc4\x8de tudi reka Ombonde. \xc5\xbdivali, ki \xc5\xbeivijo tukaj, so afri\xc5\xa1ki savanski slon, afri\xc5\xa1ki leopard, afri\xc5\xa1ki lev, ju\xc5\xbenoafri\xc5\xa1ki gepard, razli\xc4\x8dne antilope, kudu, svinja bradavi\xc4\x8darka (Phacochoerus aethiopicus), oriks, angolska \xc5\xbeirafa, skokonoga gazela, ju\xc5\xbenoafri\xc5\xa1ki noj in gorska zebra. V rezervatu je obrat za predelavo mesa, ki oskrbuje turisti\xc4\x8dne domove. Drugi gospodarski dejavnosti sta gozdarstvo in prodaja tradicionalnih obrtnih izdelkov. Ima 20-letno turisti\xc4\x8dno koncesijo od leta 2010.\n_START_SECTION_\nErindi \xe2\x80\x93 zasebni lovski rezervat\n_START_PARAGRAPH_\nLovski rezervat Erindi ("erendi" pomeni "prostor vode") le\xc5\xbei v srcu Namibije in pokriva povr\xc5\xa1ino 70.000 ha. Je 40 km vzhodno od mesta Omaruru in le\xc5\xbei med Erongo Mountain Rhino Sanctuary Trust in pogorjem Omatako. Habitati so gorska obmo\xc4\x8dja, re\xc4\x8dna vegetacija, osamelci in travnate savane. Raziskava leoparda je pomembna dejavnost v rezervatu. Prav tako so opazni \xc4\x8drni nosorog, lev, rjava hijena, leopard in gepard.\n_START_SECTION_\nNaravni rezervat Gamsberg\n_START_PARAGRAPH_\nNaravni rezervat Gamsberg prav tako le\xc5\xbei v sredi\xc5\xa1\xc4\x8du Namibije, zahodno od Rehobota. Gamsberg je \xc4\x8detrta najvi\xc5\xa1ja gora v Namibiji z vrhom na nadmorski vi\xc5\xa1ini 2347 metrov.\n_START_SECTION_\nNaravni rezervat Hardap\n_START_PARAGRAPH_\nNaravni rezervat Hardap obdaja najve\xc4\x8dji jez Hardap, ki je bil odprt leta 1964 kot rekreacijska povr\xc5\xa1ina.  Na seznamu Svetovne zveze za varstvo narave (IUCN) je park v IV. kategoriji zavarovanih obmo\xc4\x8dij. Leta 2004 je park obsegal povr\xc5\xa1ino 252 km\xc2\xb2, kar je pribli\xc5\xbeno 10\xc2\xa0% obmo\xc4\x8dja jezera. Reader\'s Digest je zapisal, "ironi\xc4\x8dno je, da je Hardap eden najbolj znanih krajev Namibije, a naravni rezervat je ve\xc4\x8dini obiskovalcev neznan".  V njem je ve\xc4\x8d kot 100 vrst ptic.\n_START_SECTION_\nNaravni rezervat Kaokoland\n_START_PARAGRAPH_\nNaravni rezervat Kaokoland je na severozahodu Namibije in je lo\xc4\x8den od Atlantskega oceana z narodnim parkom Obala okostij. Za obiskovalce je odprt vse leto. Razprostira se na ve\xc4\x8d kot 10.000 km\xc2\xb2 \xc5\xa1irokih travnatih ravnic in gorskih obmo\xc4\x8dij. V rezervatu \xc5\xbeivijo slon, \xc4\x8drni nosorog, \xc5\xbeirafe, skokonoge gazele, levi in noji.\n_START_SECTION_\nLovski rezervat Kaudom\n_START_PARAGRAPH_\nLovski rezervat Kaudom je na skrajnem severovzhodnem delu Namibije in pokriva povr\xc5\xa1ino 300 km\xc2\xb2, del pu\xc5\xa1\xc4\x8dave Kalahari, ima su\xc5\xa1no gozdno vegetacijo, omurambe (ob\xc4\x8dasne vodne kotanje) in listavce redkega lesa. Skozi park te\xc4\x8de veliko podzemnih tokov. Tu \xc5\xbeivi 64 vrst sesalcev; slon, bivol, \xc5\xbeirafa, gnu, kudu, oriks, antilope, Damaliscus lunatus lunatus in veliko vrst plenilcev. Je tudi 300 vrst ptic, tudi ptice roparice.\n_START_SECTION_\nLovski park Mahango\n_START_PARAGRAPH_\nLovski park Mahango je bil ustanovljen leta 1986. Velik je 250 km\xc2\xb2 in je v narodnem parku Bwabwata. Prostrana poplavna obmo\xc4\x8dja so del pore\xc4\x8dja Okavango. Tu \xc5\xbeivi 300 vrst ptic in zelo velika drevesa baobab, 99 vrst sesalcev, je drugo obmo\xc4\x8dje z najve\xc4\x8d vrstami v Namibiji. V reki Okavango, ki te\xc4\x8de skozi park, \xc5\xbeivi 71 vrst (z dvema ogro\xc5\xbeenima vrstama) rib.\n_START_SECTION_\nZaveti\xc5\xa1\xc4\x8de Naankuse\n_START_PARAGRAPH_\nZaveti\xc5\xa1\xc4\x8de za divje \xc5\xbeivali Naankuse pokriva povr\xc5\xa1ino 3200 ha in je zato\xc4\x8di\xc5\xa1\xc4\x8de osirotelih \xc5\xbeivali. Skrbijo za leve, leoparde, geparde, divje pse, karakale in pavijane, pa tudi druge.  V zaveti\xc5\xa1\xc4\x8du so razvili novo metodo za prepoznavanje gepardov v naravi na podlagi odtisa njihove \xc5\xa1ape. Pri projektu so sodelovali z Wildtrak, AfriCat in Chester Zoo.\n_START_SECTION_\nNaravni rezervat NamibRand\n_START_PARAGRAPH_\nNaravni rezervat NamibRand je zaseben naravni rezervat (najve\xc4\x8dji tak rezervat v Afriki), ki pokriva obmo\xc4\x8dje 202.200 ha s \xc5\xa1tirimi habitati sipin in pe\xc5\xa1\xc4\x8denih ravnic, osamelcev in goratih prodnih ravnin ter pe\xc5\xa1\xc4\x8denih in gramoznih ravnin vmes. Tu \xc5\xbeivi najve\xc4\x8d gazel oriks (gemsbok ali oriks) (3.200) in Antidorcas marsupialis (skokonoga gazela) (12.400) in so prevladujo\xc4\x8da vrsta sesalcev v rezervatu. Je tudi 150 vrst ptic. Druge divje \xc5\xbeivali, kot so plenilci, so leopard, lisasta in rjava hijena, \xc4\x8drnohrbti \xc5\xa1akal, volk Proteles cristata, dolgouha lisica, kapska lisica (Vulpes chama), afri\xc5\xa1ka divja ma\xc4\x8dka (Felis silvestris lybica), karakal in geneta.\n_START_SECTION_\nPark gorske zebre Naukluft\n_START_PARAGRAPH_\nPark gorske zebre Naukluft je bil ustanovljen leta 1968. Kmetija Naukluft je bila kupljena in spremenjena v nadzorovan park zaradi varovanja ogro\xc5\xbeene gorske zebre. Na podlagi ekolo\xc5\xa1ke raziskave leta 1970 na ve\xc4\x8d zasebnih kmetijah so bile kupljene zaradi vzpostavitve koridorja prehoda za oriksa med sipinami in gorami. Leta 1979 je bilo dodano tudi obmo\xc4\x8dje Diamond 2. Potem ko je bilo prizadevanje za ohranjanje uspe\xc5\xa1no, se je park zdru\xc5\xbeil z namibskim pu\xc5\xa1\xc4\x8davskim parkom in ve\xc4\x8djim narodnim parkom Namib - Naukluft, ki pokriva povr\xc5\xa1ino 23.340 km\xc2\xb2 in je bil ustanovljen leta 1986.\n_START_SECTION_\nNaravni rezervat Omaruru\n_START_PARAGRAPH_\nNaravni rezervat Omaruru v dr\xc5\xbeavnem rekreacijskem obmo\xc4\x8dju West Coast je rezervat v zasebni lasti. "Oamaru" v jeziku Hererov pomeni "grenko, gosto mleko". Govedo namre\xc4\x8d je grenko rastlinje, pridelano na tem obmo\xc4\x8dju, zato je mleko grenko. Rastline so zelo \xc5\xbeilave in ostanejo zelene tudi po tem, ko vse druge rastline postanejo neokusne ali brez okusa.\n_START_SECTION_\nNaravni rezervat Palmwag\n_START_PARAGRAPH_\nNaravni rezervat Palmwag le\xc5\xbei v severni Namibiji in pokriva povr\xc5\xa1ino 400.000 ha. Rezervat ima najve\xc4\x8d \xc4\x8drnih nosorogov v Afriki; lokalna organizacija, ki jih varuje, se imenuje Save the Rhino Trust. Nekatere druge divje \xc5\xbeivali so \xc5\xa1e: leopardi, levi, gepardi, gorske zebre, \xc5\xbeirafe, skokonoge gazele, kuduji in pu\xc5\xa1\xc4\x8davski sloni.\n_START_SECTION_\nLovski park Popa\n_START_PARAGRAPH_\nLovski park Popa je majhen park. V njem je slapi\xc5\xa1\xc4\x8de Popa, ki pada samo 3 m prek brzice na reki Okavango. Njegov gromoviti zvok se sli\xc5\xa1i na velike razdalje. Tu \xc5\xbeivijo razne vrste ptic in povodni konj, ki naseljuje reko.\n_START_SECTION_\nLeopardji park Tsaobis\n_START_PARAGRAPH_\nLeopardji park Tsaobis je edini naravni rezervat v Namibiji, ki skrbi prevsem za ohranjanje leopardov. Je ju\xc5\xbeno od Omaruruja in vzhodno od Swakopmunda. Ustanovljen je bil leta 1969.\n_START_SECTION_\nNaravni rezervat Okonjima\n_START_PARAGRAPH_\nNaravni rezervat Okonjima je bil odprt leta 2010 in ima 22.000 ha ograjenega ozemlja. Rezervat je namenjen rehabilitaciji ujetih \xc5\xbeivali in je tudi dom za osirotele hijene in leoparde, ki jih v rezervatu posku\xc5\xa1ajo usposobiti za \xc5\xbeivljenje v divjini. V ujetni\xc5\xa1tvu geparde opremijo z radijskimi ovratnicami, preden jih spustijo, tako da lahko spremljajo njihovo po\xc4\x8dutje in napredek. Na 2000 ha "varnega" obmo\xc4\x8dja je prostor za kampiranje, preno\xc4\x8di\xc5\xa1\xc4\x8da in naravovarstveni izobra\xc5\xbeevalni center PAWS.\n_START_SECTION_\n\xc4\x8cezmejna za\xc4\x8ditena obmo\xc4\x8dja\n_START_PARAGRAPH_\nZa\xc5\xa1\xc4\x8dita sega tudi \xc4\x8dez meje Namibije. Leta 2007 je bil ustanovljen \xc4\x8dezmejni park Ai-Ais/Richtersveld, mednarodni mirovni park s skupnim upravljanjem s parkom Ai-Ais vro\xc4\x8di izviri, ki zajema dele kanjona Ribje reke in narodni park Richtersveld v sosednji Ju\xc5\xbeni Afriki. Tu so skalni jazbec (Procavia capensis), talna veverica (Spermophilus citellus), kanja vrste Buteo rufofuscus in gorska zebra._NEWLINE_Leta 2006 so Namibija, Angola, Zimbabve, Zambija in Bocvana podpisale sporazum o ustanovitvi \xc4\x8dezmejnega zavarovanega obmo\xc4\x8dja Kavango - Zambezija (KaZa TFCA) na prostranem ozemlju, namenjenemu predvsem "vzpostavitvi obmo\xc4\x8dja \xc4\x8dezmejnega ohranjanja in turisti\xc4\x8dnih to\xc4\x8dk v regijah povodja Okavango in Zambezi v okviru trajnostnega razvoja" s povezovanjem razli\xc4\x8dnih habitatov in omogo\xc4\x8danjem svobode gibanja \xc5\xbeivalim na tem obmo\xc4\x8dju Afrike._NEWLINE_Poleg tega se vladi Namibije in Angole dogovarjata o oblikovanju \xc4\x8dezmejnega obalnega parka, sestavljenega iz narodnega parka Obala okostij in angolskega narodnega parka Iona.'